सीकर. शहर में नकली दवाओं का व्यापार करने वाला गिरोह सक्रिय है। जिले के बाजारों में 9 करोड़ की नकली दवा की खेप है। नकली दवा के कारोबारियों पर धरपकड़ के लिए औषधि नियंत्रक विभाग ने बुधवार और गुरुवार को कार्रवाई की। टीम ने शहर के लक्ष्मी मार्केट स्थित जैन फार्मा और सिटी फार्मा डिस्ट्रीब्यूटर्स फर्म पर छापा मारा। वहां लाखों रुपए कीमत की 3 हजार से ज्यादा टेबलेट फ्रीज की। दवाओं के सैंपल लेकर जांच के लिए जयपुर भिजवाया है। डिस्ट्रीब्यूटर्स के खिलाफ होगी कार्रवाई..
दवा नकली पाए जाने पर दोनों डिस्ट्रीब्यूटर्स के खिलाफ कार्रवाई की जाएगी। इसके अलावा स्टेंट लगाने में निर्धारित से ज्यादा कीमत तो नहीं वसूली जा रही, यह जानने के लिए शहर के स्टेशन रोड स्थित केएम मेमोरियल जैन अस्पताल सिल्वर जुबली रोड स्थित मित्तल अस्पताल पर छापा मारा। दोनों अस्पतालों से कई दस्तावेज जब्त किए। सहायक औषधि नियंत्रक अधिकारी मनोज टोंगरा ड्रग्स इंस्पेक्टर मनोज गढ़वाल ने बताया कि बुधवार और गुरुवार को दो फर्मो पर कार्रवाई कर लाखों रुपए की टेबलेट फ्रीज करवाई है। सैंपल जांच के लिए भिजवा दिए हैं। नकली दवा रोकने के लिए बाजार में छापेमारी जारी रहेगी।
जालरा टेबलेट:
येटेबलेट डायबिटिज के इलाज में काम आती है। 7 टेबलेट की बाजार कीमत 360 रुपए है। जबकि गिरोह मात्र 10 रुपए में टेबलेट बनाकर बाजार में सप्लाई कर देता है। टेबलेट में जरूरी साल्ट ही नहीं रखते। गिरोह के सदस्य नकली दवा को डिस्टीब्यूटर्स आधे से कम दामों में उपलब्ध करा देते है। इसके बाद दवा दुकानों तक पहुंचती है।
स्टेमेटिल: यहटेबलेट चक्कर उल्टी रोकने के काम ली जाती है। 10 टेबलेट की कीमत 54 रुपए है। गिरोह के लोग इसे डिस्टीब्यूटर्स को 6 से 7 रुपए में उपलब्ध करा देते है। दवा विक्रेता नकली उत्पाद का मरीजों से पूरा पैसा वसूल लेते है।
लाइसेंस निरस्त से लेकर 10 साल की सजा का प्रावधान | ड्रग्सइंस्पेक्टर मनोज गढ़वाल ने बताया कि नकली और बिना डॉक्टर की पर्ची के दवा बेचने, बिल नहीं देने पर दुकानदार का लाइसेंस निरस्त हो सकता है। फार्मासिस्ट के खिलाफ न्यायालय में चालान पेश किया जा सकता है। आरोपी को 10 साल तक जेल की सजा हो सकती है। ड्रग्सइंस्पेक्टर मनोज गढ़वाल ने बताया कि नकली और बिना डॉक्टर की पर्ची के दवा बेचने, बिल नहीं देने पर दुकानदार का लाइसेंस निरस्त हो सकता है। फार्मासिस्ट के खिलाफ न्यायालय में चालान पेश किया जा सकता है। आरोपी को 10 साल तक जेल की सजा हो सकती है।
अाशंका : दवाओंमें नहीं है डायबिटीज और उल्टी रोकने का साल्ट
औषधिकनियंत्रक विभाग की टीम ने जैनफार्मा और सिटी फार्मा से जालराऔर स्टेमिटिल की खेप फ्रीज की है। टीम को शक है कि दोनों दवाओं में डायबिटीज और उल्टी राेकने का साल्ट ही मौजूद नहीं है। टीम ने जैन और सिटी फार्मा से टेन-40 नामक दवा का सैंपल भी उठाया है। तीनों दवाओं के सैंपल की जयपुर स्थित लैब में जांच करवाई जाएगी।
चिताजनक: दवाकी दुकानों पर आसानी से उपलब्ध हैं प्रतिबंधित दवाएं
शहरमें प्रतिबंधित दवाएं आसानी से उपलब्ध है। हर माह 50 लाख से ज्यादा की प्रतिबंधित दवाएं बिकती हैं। जबकि यह दवाएं डॉक्टर की पर्ची के बगैर नहीं बेची जा सकती। इसके बाद भी 10 से ज्यादा दवाएं बिक रही है। इनमें फाॅर्टविन इंजेक्शन, एल्प्राजोल और क्लोनाजियाम, नाइट्रेजिपाम, स्पाशमोप्रोक्सिवॉन, कॉडिन/ट्रोमाजॉल, मिसोप्रोस्ट-600 एमजी आसानी से उपलब्ध हो जाती है।
लक्ष्मी मार्केट स्थित जैन फार्मा सिटी फार्मा से सैंपल लेकर जांच के लिए भेजे...
औषधि नियंत्रक विभाग की टीम ने केएम मेमोरियल जैन अस्पताल और मित्तल हॉस्पिटल पर छापा मारा। दोनों हॉस्पिटलों में स्टेंट की कीमतों को लेकर भी जांच की। स्टेंट के बिल जब्त किए। दिल के मरीजों के उपचार में काम आने वाली दवाओं और बिल की जानकारी जुटाई। जब्त दस्तावेजों से जांच की जाएगी कि दिल के मरीजों से तय कीमतों से ज्यादा वसूली तो नहीं कर रहे हैं। दोनों हॉस्पिटलों से टीम ने दस्तावेज जुटाए हैं। दोनों हॉस्पिटलों के दवा स्टोरों की जांच की गई है। टीम को दोनों जगह अनियमितताएं मिली। स्टोर पर फार्मासिस्ट नहीं मिला। दवाओं के बिल नहीं बने हुए थे। दोनों अस्पतालों में हर माह 55 से 60 मरीजों की एंजियोप्लॉस्टी की जाती है।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva